අල්ලස් දූෂණ චෝදනා වැ‍ඩිම වශයෙන් ඒල්ලවී ඇත්තේ පොලිස් දෙපාර්තමේන්තුවට බව ප්‍රකාශ වී තිබෙන අවධියක ඒ අඳුරු ‍වලාවේ මතුවු රිදී රේඛාවක් පරිද්දෙන් පොලිසියට ඉමහත් ගෞරවයක් අත්පත්කරදෙන පරිද්දෙන් කටයුතු කළ පොලිස් නිලධාරින් පිරිසක් ගැන ඊයේ (15) මරදාන පොලීසියෙන් වාර්තා විය.මරදාන පොලීසියේ ප්‍රධාන පොලිස් පරීක්ෂක ලුෂන් සූරියබණ්ඩාර හා රථවාහන අංශයේ ස්ථානාධිපති හා පොලිස් පරික්ෂක විමල් ජයරත්න මහත්වරුන්ගේ සහාය ලබමින් ‍මෙ විස්මිත සද්කාර්ය සිදුකර ඇත්තේ මරදාන පොලිස් ස්ථානයේ නිලධාරීන් කීපදෙනෙකි.ඔවුන් පවසන පරිදි ඉකුත් 13 දා මරදාන පොලිසියට පැමිණි නාඳුනන පුද්ගලයකු ඔහු‍ට හමුවූ බව පැවසෙන බෑගයක් එම අවස්ථාවේ ‍සේවයේ නියුතුව සිටි රථවාහන අංශයේ ස්ථානාධිපති විමල් ජයරත්න මහාතාට බාරදී තිබේ.